Bisentenarijo stadionas

Bisentenarijo stadionas (isp. Estadio San Juan del Bicentenario) – daugiafunkcis stadionas Argentinoje, San Chuano mieste. Daugiausia naudojamas futbolo varžyboms. Pavadintas Argentinos 200 metų jubiliejaus garbei. Šiame stadione namų rungtynes žaidžia vietinis klubas „San Martín de San Juan“. Istorija Pastatytas ruošiantis 2011 m. Copa América čempionatui. Turėjo būti atidarytas dar 2010 m. gegužę – būtent tada buvo 200-osios Gegužės revoliucijos metinės, tačiau statybos vėlavo. Stadionas atidarytas 2011 m. kovo 16 d., draugiškose atidarymo rungtynėse Argentinos rinktinė rezultatu 4–1 nugalėjo Venesuelą. Šaltiniai